Džongjango kalnagūbris
Džongjango kalnagūbris (kin. 中央山脈, pinyin: Zhōngyāng Shānmò) – pagrindinis Taivano kalnynas. Jis tęsiasi iš šiaurės į pietus, tad transportas tarp rytų ir vakarų nėra labai patogus. Aukščiausias kalnyne yra Siuguluano kalnas, kurio aukštis 3860 m. Platesne prasme Džongjango kalnagūbriui priklauso Suešano ir Jušano kalnagūbriai. Tuo atveju aukščiausias kalnas yra Jušanas (3952 m), o antras pagal aukštį yra Suešanas (3886 m).